Z A P I S N I K
15. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 30. kolovoza 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Mladen Kljaić, Kruno Vuk, Lorena Malec Mlinarić, Maja Pleić

Predsjedava: Jure Tomičić, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 15. sjednicu Vijeća Mjesnog odbora Šestine.

Vijeće jednoglasno prihvaća zapisnik 14. sjednice Vijeća, održane 14. srpnja 2022. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Tekuća problematika 
1. Zahtjev za korištenje prostora 
1. Pitanja, prijedlozi i obavijesti


Ad.1. Tekuća problematika

Predsjednik Vijeća iznosi tekuću problematiku članovima Vijeća. 
· Rotor - Hortikulturno uređenje se čeka, a za fontanu je u tijeku izrada tehničke dokumentacije nakon koje će se pustiti u pogon.
· Završeni su radovi na asfaltiranju ulice Šušnjevec
· Prometno ogledalo koje je postavljeno u ulici Šestinski vijenac kod kč. br. 4 koje je bilo pomaknuto još uvijek nije namješteno no tražiti će se i veće pa će tada biti odrađeno sve skupa
· Građani ističu u što smo se i sami uvjerili kako još uvijek velik broj vozača ide u pogrešnom smjeru iz smjera Dedića ulicom Šestinski prilaz te skreće u ulicu Šestinski vijenac (kod DVD-a Šestine). Uvidjeli smo kako znak zabrane skretanja možda nije dovoljan te kako bi trebalo postaviti znak za obavezan smjer te eventualno iscrtati horizontalnu signalizaciju na cesti kojom se označuje obavezni smjer jer neki očito ne gledaju znakove nego se drže navike ili pak to svjesno rade. Shodno tome traži se da se obavijesti i policija te da obavi postupanja nekoliko dana za redom kako se isto ne bi više događalo te uzrokovalo i nepoželjnu tragediju.
· Obavljen je očevid komunalnog redara i nadležnih institucija zbog živice na adresi Šestinski vijenac 4 na raskrižju sa ulicom Šestinski prilaz koja se nadvila nad pločnikom te time onemogućava korištenje pločnika u ulici te se čeka postupanje.
· Odvodnja u ulici Šušnjevec još uvijek ima isti status kao što je rečeno te nema promjena.
· Postavljenu su zatraženi stupići kod Doma zdravlja
· Završeno je uređenje kolnika u ulici Šestinski put nakon izvedenih radova vodovodne i hidrantske mreže.
· Srušeno drvo kod kapelice sv. Roka uz ulicu Himper je sanirano nakon ponovnog utvrđivanja tko je za to odgovoran 
· U ulici Kecerini Donji nema vodovodne mreže te se isto dodaje kao izrada projektne dokumentacije u prioritetni plan MKA za 2023. godinu, te također je potrebno provjeriti sa odvodnjom dali je sve regularno napravljeno jer smo dobili prijavu kako se koristi odvodnja od ulice Potočani preko potoka.
· Problem parkinga oko DVD-a Šestine i dalje je prisutan te su komunalni redari na terenu svako malo, no i dalje postoje nesavjesni vozači koji se parkiraju na vatrogasne pristupe, invalidska mjesta, kolnike i neoznačena parkirna mjesta te tako sprečavaju normalan prolazak ostalim sudionicima u prometu.
· Ponovno se pojavlju rupa u cesti na križanju ulica Šestinski Kraljevec i Pirovec Gornji te se traži ispitivanje vodovoda jer voda ispire područje ispod asfalta nakon čega isti propada. Također pojavljuje se problem izljevanja vode iz neposrednog šahta.
· Očekuje se postavljanje prometnih uspornika zatraženih na prošloj sjednici
	

Ad.2. Zahtjevi za korištenje prostora

Predsjednik obavještava članove Vijeća o zaprimljenim zahtjevima za povremeno korištenje prostora od već postojećih korisnika. Vijeće glasa te odobrava privremeno korištenje prostorija slijedećim korisnicima u navedenom terminu:
· Joga u svakodnevnom životu –  ponedjeljak i srijedu od 20.00h do 21.00h
· Društvo sportske rekreacije Šestine – ponedjeljak i četvrtak od 19.10h – 21.20h

Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. 
Predsjednik time završava svoje izlaganje te otvara raspravu. 

Vijećnica Jadranka Apostolovski 
· govori kako je netko iščupao tri stabla trešnje koja su se posadila u sklopu akcije na zelenoj površini Šestinski trg te traži da se na mjesto navedenih biljaka posade neke druge biljke kako isto ne bi bilo prazno, a sami čin čupanja stabala Vijeće osuđuje
· postavlja ponovno pitanje vezano za mini bus kroz ulicu Dediće i spajanje Mikulića sa Šestinama putem mini busa nakon čega slijedi rasprava te predsjednik pojašnjava probleme vezane uz ta pitanja te za pitanje mini busa kroz ulicu Dediće traži od GČ ponovno svu dostupnu dokumentaciju i obrasce za suglasnost u nadi rješavanja istog.

Vijećnik Danijel Jagušt 
· dodaje kako je uspornik u ulici Šestinski prilaz kod kč.br. 10 uistinu neophodan te se traži njegovo što žurnije postavljanje
· daje prijedlog uslijed početka škole da prometni redar stoji na već spomenutom problematičnom raskrižju Šestinski vijenac i Šestinski prilaz gdje se vozači kreću u suprotnom smjeru kako bi se izbjegle prometne gužve, zastoji i nezgode.

Vijećnik Kruno Vuk
· spominje problematiku oko prometnih znakova u ulici Šušnjevec te kako bi se trebali ukloniti znakovi koji su bili postavljeni privremeno
· spominje i problem prolaska kamiona kroz ulicu Šušnjevec gdje nastaje prometni kaos uslijed toga što kamioni zaglave u ionako preuskoj ulici te Vijeće nakon kratke rasprave donosi odluku o postavljanju prometnog znaka kojim se zabranjuje prometovanje kamiona težih od 5 tona izuzev kamione Čistoće.
· Govori kako bi bilo potrebno postaviti i znak za zabranu parkiranja pri samom ulasku u ulicu Šušnjevec jer uvelike otežavaju prometovanje vozila kroz samu ulicu.

[bookmark: _Hlk108514456]Vijeće je suglasno sa prijedlozima Vijećnika te se traži postupanje po navedenim prijedlozima. Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 

Sjednica je završila u 20:00 sati. 

KLASA: 024-08/22-003/1714
URBROJ: 251-13-11-2-22-2
[bookmark: _GoBack]U Zagrebu, 30. kolovoza 2022.

Zapisnik vodio:
              Jure Tomičić		
					 Predsjednik Vijeća

							                             Jure Tomičić							

